Վրաստանի սահմանը հսկող սահմանապահ զինծառայողներից շատերը ազատվել են աշխատանքից։ Նրանց մեծ մասը աշխատանքի է ընդունվում թե չէ, 1-2 ամսից ինքնակամ ազատվում է ծառայությունից: Այս մասին մամուլին է պատմել զինծառայողներից մեկը, ով աշխատանքից դուրս գալուց հետո սկսել է որպես տաքսիստ աշխատել։ Պարզվում է՝ սահմանապահ շարքային զինծառայողի աշխատավարձը բարձր չէ` 130 հազար դրամ: Ինչպես զինծառայողն է նշել՝ այդքան աշխատավարձով հազիվ կարելի է յոլա գնալ, ոչ թե ընտանիքը նորմալ պահել: